
ΤΕΥΧΟΣ ΔΕΥΤΕΡΟ 


Αρ 


. Φύλλου 3226 


ΑΠΟΦΑΣΕΙΣ 

Αριθμ. 574/1646 

Κανονισμός συστάσεως εκκλησιαστικού ιδρύμα¬ 
τος της Ιερός Αρχιεπισκοπής Αθηνών με την επω¬ 
νυμίαν: «ΚΕΝΤΡΟ ΓΕΡΟΝΤΟΛΟΓΙΑΣ & ΠΡΟΝΟΙΑ- 
ΚΗΣ ΥΠΟΣΤΗΡΙΞΕΩΣΤΗΣΙΕΡΑΣ ΑΡΧΙΕΠΙΣΚΟΠΗΣ 
ΑΘΗΝΩΝ - ΕΚΚΛΗΣΙΑΣΤΙΚΟ ΙΔΡΥΜΑ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ' όψει: 

1) τις διατάξεις του άρθρου 29 παρ. 2 του ν. 590/1977 
«Περί του καταστατικού Χάρτου της Εκκλησίας της 
Ελλάδος», ως και το άρθρο 68 παρ. 1 υποπαρ. 5 του 
ν. 4235/2014, 

2) τις υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρέουσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Αρχιεπισκοπής Αθηνών, 

4) την αριθμ. 940/8.2.2018 πρότασιν του Μακαριωτά- 
του Αρχιεπισκόπου Αθηνών και πάσης Ελλάδος Ιερω¬ 
νύμου Παύλου, 

5) την αριθμ. 6/9.2.2018 γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας 
της Ελλάδος, 

6) την από 14.3.2018 απόφασιν της Διαρκούς Ιεράς 
Συνόδου, αποφασίζει: 

συνιστά Εκκλησιαστικόν Ιδρυμα υπό την επωνυμίαν 
«ΚΕΝΤΡΟ ΓΕΡΟΝΤΟΛΟΓΙΑΣ & ΠΡΟΝΟΙΑΚΗΣ ΥΠΟΣΤΗ- 
ΡΙΞΕΩΣ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ - ΕΚΚΛΗ¬ 
ΣΙΑΣΤΙΚΟ ΙΔΡΥΜΑ», η λειτουργία του οποίου θα ρυθμί¬ 
ζεται από τον επόμενο Κανονισμό: 

Κανονισμός συστάσεως, διοικήσεως και λειτουργί¬ 
ας εκκλησιαστικού ιδρύματος της Ιεράς Αρχιεπισκοπής 
Αθηνών με την επωνυμία «ΚΕΝΤΡΟ ΓΕΡΟΝΤΟΛΟΓΙΑΣ & 
ΠΡΟΝΟΙΑΚΗΣ ΥΠΟΣΤΗΡΙΞΕΩΣΤΗΣ ΙΕΡΑΣ ΑΡΧΙΕΠΙΣΚΟ¬ 
ΠΗΣ ΑΘΗΝΩΝ -ΕΚΚΛΗΣΙΑΣΤΙΚΟ ΙΔΡΥΜΑ». 

Άρθρο Ιο 

Σύσταση - Επωνυμία - Έδρα - Σφραγίδα 

1. Συστήνεται στην Ιερά Αρχιεπισκοπή Αθηνών Εκ¬ 
κλησιαστικό Ίδρυμα με την επωνυμία «ΚΕΝΤΡΟ ΓΕΡΟ¬ 


ΝΤΟΛΟΓΙΑΣ & ΠΡΟΝΟΙΑΚΗΣ ΥΠΟΣΤΗΡΙΞΕΩΣΤΗΣ ΙΕΡΑΣ 
ΑΡΧΙΕΠΙΣΚΟΠΗΣ ΑΘΗΝΩΝ - ΕΚΚΛΗΣΙΑΣΤΙΚΟ ΙΔΡΥΜΑ», 
ως Νομικό Πρόσωπο Ιδιωτικού Δικαίου (Ν.Π.Ι.Δ.), μη 
κερδοσκοπικού χαρακτήρα, αυτοτελούς διαχείρισης, 
υπαγόμενο στην πνευματική δικαιοδοσία και διοικητική 
εποπτεία της Ιεράς Αρχιεπισκοπής Αθηνών, διεπόμενο: 
α) από τις διατάξεις του άρθρου 59 παρ. 2 και του άρθρ. 
29 παρ. 2 του ν. 590/1977, όπως αυτό ισχύει μετά την 
τροποποίησή του από το άρθρο 68 παρ. 1 υποπαρ. 5 
του ν. 4235/2014, και β) από τις ρυθμίσειςτου παρόντος 
Κανονισμού. 

2. Το ως άνω Ίδρυμα θα επικουρεί το έργο της Ιεράς 
Αρχιεπισκοπής Αθηνών στον τομέα της κοινωνικής πρό¬ 
νοιας για την τρίτη ηλικία. Έδρα του ορίζεται η Αθήνα. 
Το Ιδρυμα δύναται να λειτουργεί παράρτημα σε έκταση 
που έχει παραχωρηθεί στην Ιερά Αρχιεπισκοπή Αθηνών 
από την Ιερά Μητρόπολη Θηβών και Αεβαδείας, κειμένη 
στη θέση «Μαλιζόνια ή Αγριλέζα» της κτηματικής περι¬ 
φέρειας Δηλεσίου Βοιωτίας. 

3. Το Ιδρυμα διαθέτει δική του σφραγίδα, στην οποία 
αναγράφεται η επωνυμία και το έτος σύστασης. 

Άρθρο 2ο 

Σκοπός του Ιδρύματος 

Σκοπός του Ιδρύματος είναι η ανάπτυξη και λειτουρ¬ 
γία Κέντρου Γεροντολογίας και Μονάδων Προνοιακής 
Υποστηρίξεως, Φροντίδας Υγείας, αντιμετώπισης νόσου 
ΑΙζΓιθϊιτιθγ και συναφών παθήσεων, καθώς η παροχή συ¬ 
ναφών υπηρεσιών, για ηλικιωμένους και ευπαθείς ομά¬ 
δες πληθυσμού, και η ανάπτυξη επιστημονικής έρευνας, 
σύμφωνα με την κείμενη νομοθεσία. 

Άρθρο 3ο 

Μέσα επίτευξης των σκοπών 

Για την επίτευξη των σκοπών του το Εκκλησιαστικό 
Ιδρυμα θα δύναται: 

1. Να πραγματοποιεί ολοκληρωμένα προνοιακά, ανα¬ 
πτυξιακά, περιβαλλοντικά, πολιτιστικά, επιστημονικά, 
εκπαιδευτικά και ερευνητικά προγράμματα σε εθνικό 
και διεθνές επίπεδο που θα άπτονται των ανωτέρω 
σκοπών του, αυτοδύναμα ή σε συνεργασία με άλλους 
εκκλησιαστικούς και δημόσιους ή ιδιωτικούς φορείς, 
στους οποίους μπορεί να αναθέτει την εκπόνηση τέτοιων 
προγραμμάτων ή και να παραχωρεί τη λειτουργία των 
σχετικών ως άνω μονάδων προνοιακής υποστηρίξεως 

σε οποιαδήποτε μορφή τους, μετά από σχετική απόφα¬ 
ση του Δ.Σ. και σύμφωνη γνώμη του Μητροπολιτικού 
Συμβουλίου της Ιερός Αρχιεπισκοπής Αθηνών. 

2. Να συμμετέχει σε εθνικά, ευρωπαϊκά και διεθνή προ¬ 
γράμματα με περιεχόμενο συναφές με τους σκοπούς του 
Ιδρύματος ή σε νομικά πρόσωπα ημεδαπά ή αλλοδαπά 
για την αξιοποίηση τέτοιων προγραμμάτων. 

3. Να παρέχει ενημέρωση, εκπαίδευση, κατάρτιση, 
ευαισθητοποίηση, διεξαγωγή συνεδρίων και ημερίδων 
σχετικά με τους επιδιωκόμενους σκοπούς του. 

4. Να εκδίδει σχετικά με τους σκοπούς του έντυπα 
(εφημερίδες, βιβλία, λευκώματα, αφίσες, φυλλάδια), να 
παράγει οπτικοακουστικά και ηλεκτρονικά μέσα (κινη¬ 
ματογραφικές και τηλεοπτικές παραγωγές, ντοκιμαντέρ, 
πολυμέσα, πολυθεάματα, ιστοσελίδες, ραδιοφωνικές εκ¬ 
πομπές και κάθε άλλο οπτικοακουστικά και ηλεκτρονικό 
μέσο) ή να συμμετέχει σε νομικά πρόσωπα που η δρα- 
στηριότητά τους σχετίζεται με τα ανωτέρω. 

5. Να σχεδιάζει και υλοποιεί μηχανισμούς προσέλ¬ 
κυσης, υποδοχής και εξυπηρέτησης θρησκευτικού και 
λοιπών μορφών τουρισμού, συμπεριλαμβανομένου και 
του συνεδριακού. 

6. Να οργανώνει ημερίδες, εκθέσεις και φεστιβάλ για 
την πολιτιστική και εκκλησιαστική κληρονομιά. 

7. Να εκπαιδεύει εθελοντές για την συμπαράσταση 
στο ως άνω έργο. 

8. Να διενεργεί εράνους και λαχειοφόρους αγορές και 
δημοπρασίες, 

9. Να συνάπτει με νομικά ή και φυσικά πρόσωπα συμ¬ 
βάσεις, οι οποίες έμμεσα ή άμεσα θα εξυπηρετούν τους 
σκοπούς του. 

10. Να συμμετέχει σε δίκτυα μη κυβερνητικών οργα¬ 
νισμών με παρεμφερείς σκοπούς. 

11. Να αποδέχεται δωρεές, κληρονομιές, κληροδοσίες 
κινητών και ακινήτων, να αγοράζει, κατασκευάζει ή και 
μισθώνει ακίνητα και να τα διαμορφώνει σύμφωνα με 
τις λειτουργικές ανάγκες του Ιδρύματος καθώς και να 
αγοράζει τον απαραίτητο εξοπλισμό αλλά και κάθε άλλο 
αναγκαίο μέσο. 

12. Να μελετά, εκτελεί ή και ενισχύει, ακόμη και με 
εθελοντική εργασία, έργα, προμήθειες και υπηρεσίες 
και εν γένει προγράμματα της Εκκλησίας της Ελλάδος 
και κάθε φορέα του δημοσίου τομέα, τα οποία συμβάλ¬ 
λουν στην εθνική, κοινωνική, οικονομική και πολιτιστική 
πρόοδο του τόπου με κάθε νόμιμο μέσο, ιδίως δυνάμει 
προγραμματικών συμβάσεων μεταξύ του Ιδρύματος 
και του Δημοσίου, Ν.Π.Δ.Δ., Ο.Τ.Α., της Εκκλησίας της 
Ελλάδος, της Ιεράς Αρχιεπισκοπής Αθηνών και των Ιε¬ 
ρών Μητροπόλεων, I. Μονών και Ενοριών καθώς και 
των Ν.Π.Δ.Δ. και άλλων μη Κυβερνητικών Οργανώσεων 
της Εκκλησίας και μη, και εν γένει με κάθε φορέα του 
δημοσίου τομέα, με χρηματοδότηση από το Πρόγραμμα 
Δημοσίων Επενδύσεων ή από προγράμματα και πρω¬ 
τοβουλίες των διαρθρωτικών ταμείων της ευρωπαϊκής 
ένωσης ή από τους προϋπολογισμούς των συμβαλλο- 
μένων φορέων. 

13. Θα δύναται γενικότερα το Ιδρυμα να συνεργάζεται 
με άλλους φορείς ή να συμμετέχει σε νομικά πρόσωπα 
κάθε μορφής, που επιδιώκουν τους ίδιους ή παρεμφε¬ 


ρείς με αυτό σκοπούς, να συμμετέχει σε κοινοπραξίες, 
να συνεργάζεται με επιχειρήσεις δημόσιες ή ιδιωτικές, 
οργανισμούς κοινής ωφέλειας και άλλα φυσικά ή νομικά 
πρόσωπα ιδιωτικού ή δημοσίου δικαίου, στην Ελλάδα και 
το εξωτερικό για την εκτέλεση των σκοπών του. Επίσης, 
δύναται να ιδρύει και να συμμετέχει ή και να αποκτά 
αστικές μη κερδοσκοπικές εταιρίες, εφόσον η ενέργεια 
αυτή εξυπηρετεί τους σκοπούς του. 

14. Να συμμετέχει σε εθνικούς και διεθνείς αναγνωρι¬ 
σμένους οργανισμούς με συναφείς σκοπούς και κοινή 
δράση με το Ίδρυμα, όπως π.χ. στην Ελληνική Εθνική 
Επιτροπή της ΙΙΝΕ50Ο και τις συναφείς επιτροπές του 
Συμβουλίου της Ευρώπης. 

Άρθρο 4ο 

Διοίκηση του Ιδρύματος 

1 .Το ΕκκλησιαστικόΊδρυμα«ΚΕΝΤΡΟ ΓΕΡΟΝΤΟΛΟΓΙΑΣ 
& ΠΡΟΝΟΙΑΚΗΣ ΥΠΟΣΤΗΡΙΞΕΩΣ ΤΗΣ ΙΕΡΑΣ ΑΡΧΙΕΠΙΣ¬ 
ΚΟΠΗΣ ΑΘΗΝΩΝ - ΕΚΚΛΗΣΙΑΣΤΙΚΟ ΙΔΡΥΜΑ» το οποίο 
θα λειτουργεί ως αυτοτελές νομικό πρόσωπο ιδιωτικού 
δικαίου μη κερδοσκοπικού χαρακτήρα, υπαγόμενο στη 
διοικητική εποπτεία της Αρχιεπισκοπής Αθηνών, διοικεί- 
ται από τριμελές Διοικητικό Συμβούλιο, Πρόεδρος του 
οποίου είναι ο Μακαριώτατος Αρχιεπίσκοπος Αθηνών, 
αναπληρούμενοςγιατην περίπτωση κωλύματόςτου από 
τον εκάστοτε Π ρωτοσύγκελλο της Ιεράς Αρχιεπισκοπής 
Αθηνών. 

2. Η θητεία του Δ.Σ. είναι τριετής, ενώ τα δύο (2) τακτι¬ 
κά μέλη του, μαζί με τα αναπληρωματικά τους, διορίζο¬ 
νται από τον Αρχιεπίσκοπο Αθηνών και πάσης Ελλάδος. 

3. Κατά την πρώτη συνεδρίαση του Δ.Σ., μετά το διο¬ 
ρισμό του, συγκροτείται σε σώμα και εκλέγονται ο Γραμ¬ 
ματέας και ο Ταμίας. 

4. Το Δ.Σ. συνεδριάζει τακτικά μια (1) φορά κάθε τρί¬ 
μηνο, και έκτακτα κάθε φορά που το επιβάλλουν οι ανά¬ 
γκες. Η σύγκληση του εκτάκτου Δ.Σ. γίνεται είτε από τον 
Πρόεδρο ή Προεδρεύοντα, είτε εφόσον το ζητήσουν 
εγγράφωςτα άλλα δύο (2) μέλη του Δ.Σ. 

5. Σε περίπτωση κωλύματοςτου Προέδρου, στη συνε¬ 
δρίαση προεδρεύει ο νόμιμος αναπληρωτής του, Πρω- 
τοσύγκελλος της Ιεράς Αρχιεπισκοπής Αθηνών. 

6. Οι αποφάσεις λαμβάνονται κατά πλειοψηφία. 

Άρθρο 5ο 

Αρμοδιότητες του Δ.Σ. του Ιδρύματος 

1. Το Δ.Σ. αποφασίζει για κάθε θέμα που αφορά στην 
οργάνωση, στη διοίκηση, στη λειτουργία και στη διαχεί¬ 
ριση των οικονομικών και των περιουσιακών θεμάτων 
του Ιδρύματος. Η διαχείριση της περιουσίας του Ιδρύ¬ 
ματος γίνεται με αποφάσεις του Δ.Σ. με γνώμονα την 
λυσιτελή, ταχύτερη και ασφαλέστερη εκπλήρωση των 
σκοπών του Ιδρύματος, τηρουμένων των αρχών της χρη¬ 
στής διαχειρίσεως των πόρων του και της διαφάνειας. 

2. Προς τον σκοπό αυτό, το Δ.Σ. δύναται να συνάπτει 
με τους όρους που αυτό προκρίνει ως καταλληλότερους 
τις αναγκαίες για την λειτουργία του Ιδρύματος συμβά¬ 
σεις και ειδικότερα να αναθέτει μελέτες και να συνάπτει 
συμβάσεις τεχνικού έργου και παροχής υπηρεσιών, κατά 
τους όρουςτου Κανονισμού Διαδικασίας Αναθέσεως και 

Εκτελέσεως Έργων, Μελετών και Συναφών Υπηρεσιών 
της Ιεράς Αρχιεπισκοπής Αθηνών (ΦΕΚ 2612/Β72015), 
ή όποιου άλλου σε ισχύ Κανονισμού της Ιεράς Συνόδου 
της Εκκλησίας της Ελλάδος αφορά τα εκκλ. Ιδρύματα 
γενικώς, επίσης να συνάπτει ελευθέρως τις κατά την κρί¬ 
ση του απαραίτητες για τη λειτουργία του ιδρύματος 
συμβάσεις μίσθωσης έργου, εργασίας ή παροχής ανε¬ 
ξαρτήτων υπηρεσιών και οποιαδήποτε άλλη σύμβαση 
κρίνεται αναγκαία για την εξυπηρέτηση των σκοπών του 
Ιδρύματος, να παρακολουθεί την εφαρμογή τους και να 
τις εκτελεί, και να εκπροσωπεί το Ίδρυμα ενώπιον παντός 
τρίτου και να διενεργεί κάθε απαραίτητη κατά την κρίση 
του νομική και υλική πράξη και ενέργεια, στο πλαίσιο 
των αρμοδιοτήτων του. 

3. Το Δ.Σ. συντάσσει τον ετήσιο προϋπολογισμό και τον 
απολογισμό του Ιδρύματος και υποβάλλει αυτούς προς 
έγκριση στο Μητροπολιτικό Συμβούλιο της Αρχιεπισκο¬ 
πής Αθηνών, προσλαμβάνει και απολύει το απαραίτητο 
για τη λειτουργία του Ιδρύματος προσωπικό, σύμφωνα 
με τις κείμενες διατάξεις, και καθορίζει το ύψος της μι¬ 
σθοδοσίας αυτού, σύμφωνα με τις κείμενες διατάξεις. 

4.0 Πρόεδρος του Δ.Σ. και σε περίπτωση κωλύματος 
του ο νόμιμος αναπληρωτής του εκπροσωπεί το Ίδρυμα 
ενώπιον πάσης διοικητικής, δικαστικής, εκκλησιαστικής 
και οιασδήποτε άλλης αρχής, και υπογράφει την αλλη¬ 
λογραφία του Ιδρύματος, λαμβάνει γνώση όλων των 
εισερχομένων και εξερχόμενων εγγράφων και συντο¬ 
νίζει τα μέλη του Δ.Σ. για την υλοποίηση των σκοπών 
του Ιδρύματος. 

5. Το Δ.Σ. υπόκειται στην εποπτεία της Ιεράς Αρχιεπι¬ 
σκοπής Αθηνών, τους σκοπούς της οποίας επικουρεί. Το 
Μητροπολιτικό Συμβούλιο δύναται να ορίσει κατάλληλο 
ορκωτό ή μη ελεγκτή δυνάμενο να ασκεί τον έλεγχο δι- 
αχειρίσεωςτου Δ.Σ. 

Άρθρο 6ο 

Πόροι του Ιδρύματος 

1. Πόροι του Ιδρύματος είναι: 

α) Οι υπέρ αυτού προσφορές της Ιεράς Αρχιεπισκοπής 
Αθηνών, των Ιερών Μονών και των Ιερών Ναών αυτής. 

β) Οι επιχορηγήσεις του Κράτους και των ειδικών 
προγραμμάτων της Ευρωπαϊκής Ενώσεως, τις οποίες 
το Ίδρυμα θα εισπράττει βάσει της κειμένης νομοθεσίας. 

γ) Δωρεές, κληρονομιές και χρηματοδοτήσεις από 
κάθε φυσικό ή νομικό πρόσωπο δημοσίου ή ιδιωτικού 
δικαίου. 

δ) Τόκοι από καταθέσεις και κάθε άλλο νόμιμο έσοδο. 

2. Η διαχείριση και κατανομή των οικονομικών πόρων 
γίνεται από το Δ.Σ. του Ιδρύματος, ο δε έλεγχος από τα 
αρμόδια ελεγκτικά όργανα της ΙΑΑ, κατά τις κείμενες 
διατάξεις. 

3. Το Δ.Σ. του Ιδρύματος υποχρεούται να συντάσσει τον 
ετήσιο προϋπολογισμό και απολογισμό, τους οποίους 
υποβάλλει για έγκριση στο Μητροπολιτικό Συμβούλιο. 

Άρθρο 7ο 

Εσωτερικός Κανονισμός 

Για οποιοδήποτε θέμα που δεν ρυθμίζεται ειδικώς από 
τον παρόντα Κανονισμό διοικήσεως και λειτουργίας του 


Ιδρύματος, ισχύει τεκμήριο αρμοδιότητος του Δ.Σ. να το 
ρυθμίζει με σχετικές αποφάσεις του, ενώ για λεπτομέ¬ 
ρειες εφαρμογής του παρόντος, ως προς τα ειδικότερα 
θέματα διευθύνσεως, εσωτερικής οργανώσεως της προ- 
νοιακής δραστηριότητας, διαχειρίσεως και εσωτερικής 
λειτουργίας του Κέντρου και των Μονάδων Προνοιακής 
Υποστηρίξεως και Φροντίδας Υγείας, ή αντιμετώπισης 
της νόσου ΑΙζΕιθιιτιθγ και Συναφών Παθήσεων, θα δύνα- 
ται να εκδοθεί Εσωτερικός Κανονισμός με απόφαση του 
Δ.Σ. του Ιδρύματος ή του Δ.Σ. του φορέα στον οποίο θα 
έχει παραχωρηθεί η λειτουργία της αντίστοιχης μονάδας, 
κατόπιν προηγούμενης σύμφωνης γνώμης του Μητρο- 
πολιτικού Συμβουλίου της Ιεράς Αρχιεπισκοπής Αθηνών 
και εγκρίσεως της ΔΙΣ κατά το άρθρο 29 του ν. 590/1977. 

Άρθρο 8ο 

Τροποποίηση του Κανονισμού 

Ο παρών Κανονισμός τροποποιείται με απόφαση της 
Ιεράς Συνόδου της Εκκλησίας της Ελλάδος, ύστερα από 
πρόταση του Αρχιεπισκόπου, κατόπιν σχετικής αποφά- 
σεως του Δ.Σ. και σύμφωνης γνώμης του Μητροπολιτι- 
κού Συμβουλίου της Ιεράς Αρχιεπισκοπής Αθηνών. 

Άρθρο 9ο 

Διάλυση του Ιδρύματος - Τύχη της περιουσίας του 

1 .Το παρόν Εκκλησιαστικό Ίδρυμα καταργείται, όταν 
καθίσταται αδύνατη η λειτουργία του, ή δεν εκπληρώ¬ 
νει τις εκκλησιολογικές προϋποθέσεις και την αποστολή 
του, ή παρεκκλίνει των σκοπών του. Η απόφαση καταρ- 
γήσεώς του λαμβάνεται από την Ιερά Σύνοδο, ύστερα 
από εισήγηση του Αρχιεπισκόπου, κατόπιν γνώμης του 
Δ.Σ. του Ιδρύματος και του Μητροπολιτικού Συμβου¬ 
λίου της Ιεράς Αρχιεπισκοπής Αθηνών. Το Ίδρυμα κα- 
ταργείται από της δημοσιεύσεως της αποφάσεως της 
ΔΙΣ στην Εφη μερίδα της Κυβερνήσεως και το περιοδικό 
«ΕΚΚΛΗΣΙΑ». 

2. Σε περίπτωση διαλύσεωςτου Ιδρύματος, μετά από 
αιτιολογημένη απόφαση του Δ.Σ. αυτού, ολόκληρη η κι¬ 
νητή και ακίνητη περιουσία του περιέρχεται αυτοδικαίως 
στο Νομικό Π ρόσωπο της Ιεράς Αρχιεπισκοπής Αθηνών, 
δύναται ωστόσο προ της διαλύσεως του Ιδρύματος να 
περιέλθει ολόκληρη ή μέρος της περιουσίας του σε άλλο 
εκκλησιαστικό ίδρυμα της Αρχιεπισκοπής Αθηνών, με 
απόφαση της Διαρκούς Ιεράς Συνόδου, κατόπιν ειση- 
γήσεωςτου Μακαριωτάτου Αρχιεπισκόπου και γνώμης 
του Μητροπολιτικού Συμβουλίου της Αρχιεπισκοπής. 

Άρθρο 10ο 

Ισχύς του Κανονισμού 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. 
Ο παρών Κανονισμός να δημοσιευθεί στην Εφημερίδα 
της Κυβερνήσεως και στο επίσημο δελτίο της Εκκλησίας 
της Ελλάδος «ΕΚΚΛΗΣΙΑ». 

Άρθρο 11 ο 

Πρόκληση δαπάνης 

Από τις διατάξεις του παρόντος Κανονισμού δεν προ- 
καλείται δαπάνη σε βάρος του προϋπολογισμού της 
Ιεράς Αρχιεπισκοπής Αθηνών. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3226/07.08.2018 


Κάθε μελλοντική δαπάνη θα προβλεφθεί από τις οικείες διοικητικές πράξεις και θα εγγράφει στον οικείο προϋ¬ 
πολογισμό. 

Η απόφαση αυτή να δημοσιευθεί στην Εφημερίδα της Κυβερνήσεως και στο επίσημο Δελτίο της Εκκλησίας της 
Ελλάδος «ΕΚΚΛΗΣΙΑ». 

Αθήνα, 14 Μαρτίου 2018 
Ο Πρόεδρος 

